**…./2021. (V. 25.) határozat 4. melléklete**

***Szerződés szám:………..***

***Iktató szám: ……………..***

**Közszolgáltatási szerződés módosítása**

amely létrejött egyfelől **Martonvásár Város Önkormányzata**

székhelye: 2462 Martonvásár, Budai út. 13.

törzsszáma: 727431

adószáma: 15727433-2-07

bankszámlaszáma: 11736082-15727433-00000000

(a továbbiakban: **Önkormányzat**),

másfelől

a Martongazda Nonprofit Kft. (2462 Martonvásár, Budai út 13., adószám: 22717728-2-07, cégjegyzékszám: 07-09-018536, képviseli: Tóth Balázs, ügyvezető), mely 2021. január 1-jétől

**Martonvásár Városi Közszolgáltató Nonprofit Kft.**

székhelye: 2462 Martonvásár, Szent László út 2.

cégjegyzékszáma: 07-09-024940

adószáma: 24901084-2-07

mint **Közszolgáltató** (a továbbiakban: Közszolgáltató), (a továbbiakban együttesen: Felek) között a következők szerint:

1. **Előzmények**

Martonvásár Város Önkormányzata a 2011. március 1. napján kelt Alapító Okiratával a gazdasági társaságokról szóló 2006. évi IV. törvény rendelkezéseinek megfelelően megalapította a 100 %-os tulajdonában álló Martongazda Kft.-t, majd az akkor hatályos a közbeszerzésekről szóló 2003. évi CXXIX. törvény 2/a. §-a alapján az 54/2011. (IV. 19.) Képviselő-testületi határozatot követően keretszerződést kötöttek 2011. április 26-án a teljes városüzemeltetés feladataira vonatkozóan. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 9. pontjában rögzített a lakás- és helyiséggazdálkodás üzemeltetői feladatai, intézményüzemeltetés körében (a továbbiakban: közszolgáltatási kötelezettség) a korábban e tárgyban a Martongazda Nonprofit Kft. és az Önkormányzat között létrejött szerződést felülvizsgálták és egységes szerkezetben a Martongazda Nonprofit Kft. 2021. január 1-jétől a MartonSport Nonprofit Kft.-be történő beolvadása következtében módosították (a továbbiakban: Szerződés), figyelemmel arra, hogy az Önkormányzat 187/2020. (VIII. 6.), valamint 225-235/2020 (IX. 29.) határozataival a kizárólagos tulajdonában lévő Martongazda Nonprofit gazdasági társaság MartonSport Nonprofit gazdasági társaságba történő beolvadásáról határozott, a jogutód cég névváltozásával.

Felek 2021. január 1-jei hatállyal felülvizsgált szerződést módosítják tekintettel arra, hogy Martonvásár Város Önkormányzata a TOP-2.1.2-15-FE1-2016-0007 azonosítószámon „A belvárosi akcióterületen környezettudatos zöld fejlesztések megvalósítása a Dózsa Gy. út környezetének rehabilitációjával, új szolgáltatóház, ifjúsági park és tematikus játszótér építésével, locsolóhálózat kialakításával az Emlékezés terén és a főbb fejlesztési helyszínekre kamerarendszer telepítésével” címen nyert pályázatot a Terület- és Településfejlesztési Operatív Program keretén belül, melynek egyik alprojektjeként 2019.11.27. napján megküldött ajánlattételi felhívással a közbeszerzésekről szóló 2015. évi CXLIII. törvény 115.§ (1) bekezdés szerinti nyílt közbeszerzési eljárást indított „Térségi szolgáltatóház kivitelezése” tárgyában, melynek eredményeképpen az F-Építő Generál Zrt. gazdasági társaság megépítette a Martonvásár 182 hrsz.-ú területen a Térségi Szolgáltatóházat. Martonvásár Város Önkormányzata kérelmező kérelmére a Fejér Megyei Kormányhivatal FE/ETDR/647-14/2021 számú határozattal módosított FE-02/ÉPÍT/148-16/2019 számú építési engedély alapján, a 2462 Martonvásár, Dózsa György út 6-10. szám alatti 182 hrsz.-ú ingatlanon megvalósult szolgáltatóház I. ütemére használatba vételi engedélyt adott, mely 2021. május 6-án véglegessé vált.

Martonvásár Város Önkormányzata az érintett 182 hrsz.-ú ingatlanon társasházat tervez létrehozni, azzal, hogy az épület üzemeltetésével Közszolgáltatót bízza meg.

**II.** A Szerződés 2. melléklete helyébe jelen módosítás hatályba lépésének napjától jelen módosítás 1. melléklete lép.

**III.** Jelen módosítás a 182 hrsz.-on épített Térségi Szolgáltatóház Közszolgáltató részére történő birtokba adása napján lép hatályba, melyről felek jegyzőkönyvet vesznek fel, azzal, hogy az üzemeltetés költségeit Közszolgáltató a megépített építmény műszaki átadás-átvétele napjától köteles viselni.

**IV.** Jelen módosítás Martonvásár Város Önkormányzatának Képviselő-testülete feladat- és hatáskörében eljárva Martonvásár Város Önkormányzatának Képviselő-testülete …./2021. (V. 25.) határozatával fogadta el.

**V.** Jelen szerződésben nem szabályozott kérdések tekintetében a Polgári Törvénykönyv, valamint egyéb vonatkozó jogszabályok rendelkezései az irányadók.

**VI.** A Szerződés egyéb rendelkezési nem módosulnak.

Ezen szerződésmódosítást a Felek elolvasás és értelmezés után, mint akaratukkal mindenben megegyezőt, jóváhagyólag írják alá.

Martonvásár, 2021. május „…”.

|  |  |  |
| --- | --- | --- |
| ………………………………………… |  | ………………………………………… |
| **Martonvásár Város Önkormányzata** |  | **Martonvásár Városi Közszolgáltató Nonprofit Kft.** |
| Önkormányzat képviseletében |  | Közszolgáltató képviseletében |
| Dr. Szabó Tibor |  | Tóth Balázs |
| polgármester |  | ügyvezető |

**Jogi ellenjegyző: ………………………….**

**Pénzügyi ellenjegyző: ……………………**

1. **számú melléklet az ingatlanüzemeltetési közszolgáltatási kötelezettségről szóló szerződésmódosításhoz**

**Közszolgáltató által üzemeltetésre átvett lakások, helyiségek, intézmények:**

* + 1. Martonvásári Polgármesteri Hivatal (2462 Martonvásár, Budai út 13.)
		2. Brunszvik Teréz Óvoda (2462 Martonvásár, Deák Ferenc utca 3.)
		3. Szent László Völgye Segítő Szolgálat (2462 Martonvásár, Szent László utca 24.)
		4. Brunszvik-Beethoven Közösségi Ház és Könyvtár (2462 Martonvásár, Emlékezés tere 2., Szent László út 1.)
		5. Óvodatörténeti Gyűjtemény (2462 Martonvásár, Dózsa György út 13.)
		6. Egészségház (2462 Martonvásár, Brunszvik út 1.)
		7. 2462 Martonvásár, Budai út 27.
		8. 2462 Martonvásár, Rákóczi utca 20.
		9. 2462 Martonvásár, Rákóczi utca 18.
		10. 2462 Martonvásár, Orgona utca 14.
		11. 2462 Martonvásár, Orgona utca 18.
		12. 2462 Martonvásár, Béke utca 14.
		13. Brunszvik kripta (2462 Martonvásár, 1242 hrsz.)
		14. Térségi Szolgáltatóház (2462 Martonvásár, 182 hrsz.)